CELEX: 32012D0304
Language: el
Date: 2012-06-11 00:00:00
Title: 2012/304/ΕΕ: Εκτελεστική απόφαση της Επιτροπής, της 11ης Ιουνίου 2012 , με την οποία επιτρέπεται σε εργαστήρια της Κροατίας και του Μεξικού να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων [κοινοποιηθείσα υπό τον αριθμό C(2012) 3761]  Κείμενο που παρουσιάζει ενδιαφέρον για τον ΕΟΧ

13.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 152/50
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Ιουνίου 2012
   με την οποία επιτρέπεται σε εργαστήρια της Κροατίας και του Μεξικού να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων
   [κοινοποιηθείσα υπό τον αριθμό C(2012) 3761]
   (Κείμενο που παρουσιάζει ενδιαφέρον για τον ΕΟΧ)
   (2012/304/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (1), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2000/258/ΕΚ ορίζει την Agence nationale de sécurité sanitaire de l’alimentation, de l’environnement et du travail (ANSES) στο Nancy της Γαλλίας (προηγουμένως γνωστή ως Agence française de sécurité sanitaire des aliments, AFSSA), ως το ειδικό ινστιτούτο αρμόδιο για την κατάρτιση των κριτηρίων που είναι αναγκαία για τις ορολογικές διαδικασίες ελέγχου της αποτελεσματικότητας των αντιλυσσικών εμβολίων.
            
         
               (2)
            
            
               Η εν λόγω απόφαση προβλέπει επίσης ότι η ANSES πρέπει να τεκμηριώνει την αξιολόγηση των εργαστηρίων τρίτων χωρών που έχουν υποβάλει αίτηση για να διενεργούν ορολογικές διαδικασίες ελέγχου της αποτελεσματικότητας των αντιλυσσικών εμβολίων.
            
         
               (3)
            
            
               Η αρμόδια αρχή της Κροατίας έχει υποβάλει αίτηση για την έγκριση του εργαστηρίου για τη λύσσα και τη γενική ιολογία του Κτηνιατρικού Ινστιτούτου της εν λόγω τρίτης χώρας ώστε να διενεργεί τις ορολογικές αυτές δοκιμασίες. Η εν λόγω αίτηση υποστηρίζεται από την ευνοϊκή έκθεση της ANSES με ημερομηνία 20 Σεπτεμβρίου 2011 σχετικά με την αξιολόγηση του εν λόγω εργαστηρίου.
            
         
               (4)
            
            
               Η αρμόδια αρχή του Μεξικού έχει υποβάλει αίτηση για την έγκριση του εργαστηρίου του Centro Nacional de Servicios de Diagnóstico en Salud Animal της εν λόγω τρίτης χώρας ώστε να διενεργεί τις ορολογικές αυτές δοκιμασίες. Η εν λόγω αίτηση υποστηρίζεται από την ευνοϊκή έκθεση της ANSES με ημερομηνία 20 Σεπτεμβρίου 2011 σχετικά με την αξιολόγηση του εν λόγω εργαστηρίου.
            
         
               (5)
            
            
               Θα πρέπει επομένως να επιτραπεί στα εν λόγω εργαστήρια να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων στους σκύλους, τις γάτες και τα κουνάβια.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύμφωνα με το άρθρο 3 παράγραφος 2 της απόφασης 2000/258/ΕΚ επιτρέπεται στα ακόλουθα εργαστήρια να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων στους σκύλους, τις γάτες και τα κουνάβια:
   
               α)
            
            
               
                           Croatian Veterinary Institute
                        
                     
                           Laboratory for rabies and general virology
                        
                     
                           Savska cesta 143
                        
                     
                           Zagreb 10000
                        
                     
                           Croatia·
                        
                     
         
               β)
            
            
               
                           Centro Nacional de Servicios de Diagnóstico en Salud Animal
                        
                     
                           Km. 37.5 Carretera Federal México — Pachuca
                        
                     
                           55740 Tecámac
                        
                     
                           México.
                        
                     
         Άρθρο 2
   Η παρούσα απόφαση εφαρμόζεται από την 1η Ιουλίου 2012.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 11 Ιουνίου 2012.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 79 της 30.3.2000, σ. 40.